


TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
252/2026. (IX.24.) Kt. számú
határozata
Egészségügyi feladatok (fizioterápia, gyógytorna, vérvételi hely) ellátásával kapcsolatos szerződések elfogadásáról


(mely egyben a Tiszavasvári Településszolgáltatási és Vagyonkezelő Nonprofit Kft. 16/2026. (IX.24.) számú alapítói döntése)
Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglaltak alapján a „Fizioterápia és gyógytorna ellátással kapcsolatos szerződések elfogadásáról” szóló előterjesztéssel kapcsolatban az alábbi határozatot hozza:

1. Dönt arról, hogy a fizioterápia és gyógytorna feladatellátáshoz szükséges működési engedély véglegessé válásával és finanszírozási szerződés megkötésével, - de legkorábban 2026. december 1. napjával - a Kornisné Liptay Elza Szociális és Gyermekjóléti Központ (székhely: 4440 Tiszavasvári, Vasvári Pál u. 87. sz., képviseli: Dr. Molnár Tímea intézményvezető) részére ingyenes használatba adja a tiszavasvári 1679/2/A/1 hrsz-ú, valóságban a Tiszavasvári, Vasvári Pál u. 6. szám alatti, 224 m2 nagyságú, rendelő művelési ágú ingatlant, azzal, hogy ezen ingatlan vérvételi hely feladatellátás céljára szolgáló helyiség a Tiszavasvári Településszolgáltatási és Vagyonkezelési Nonprofit Korlátolt Felelősségű Társaság (székhely: 4440 Tiszavasvári, Báthori utca 6., cégjegyzékszáma: 15-09-063127, képviseli: dr. Groncsák Andrea ügyvezető) használatában marad mindaddig, amíg a vérvételi feladatellátást a Kft. látja el. 
2. Dönt arról, hogy a használati jogviszony célja az átadott feladatellátás biztosítása, ezen kívül az átadott épületek más célra kizárólag egészségügyi szolgáltatás/ellátás biztosítására hasznosíthatóak. 
3. Elfogadja az 1. pontban meghatározott tartalommal elkészített ingatlan használati szerződéseket a határozat 1. és 2. melléklete szerinti tartalommal.
4. Felhatalmazza a polgármestert a használati szerződések aláírására.
5. Felkéri a polgármestert, hogy az Önkormányzat és a Tiszavasvári Településszolgáltatási és Vagyonkezelési Nonprofit Kft. közötti „Szerződés használat jogának alapításáról” szóló okirat módosítását a tiszavasvári 1679/2/A/1 hrsz-ú, valóságban a Tiszavasvári, Vasvári Pál u. 6. számú ingatlan vonatkozásában terjessze a képviselő-testület elé.
6. Dönt arról, hogy a NEAK finanszírozás utólagosságára tekintettel a feladatátvétel áthidaló finanszírozását az alábbiak szerint biztosítja:
6.1.  a Kornisné Központ általi feladatellátás átvétele/finanszírozási szerződés megkötése időpontját megelőző 2 havi finanszírozást a Tiva-Szolg Nonprofit Kft.. kapja meg,
6.2.  a Kornisné Központ általi feladatellátás átvétele/finanszírozási szerződés megkötése időpontját követő 2 havi finanszírozást az intézményfinanszírozás keretében, a mindenkori költségvetési rendeletben meghatározott mértékben biztosítja a Kornsiné Központnak a felmerülő kiadások arányában.

Határidő: 1-6. pontok esedékességkor            Felelős: Balázsi Csilla polgármester

7. Utasítja a Tiva-Szolg Nonprofit Kft. ügyvezetőjét, hogy a Kornisné Központ, mint új feladatellátó részére ingyenes használatba adással biztosítsa a fizioterápia és gyógytorna feladatellátás biztosításához szükséges ingó tárgyi eszközöket. 
8. Utasítja a Tiva-Szolg Nonprofit Kft. ügyvezetőjét, hogy az ingó vagyontárgyak ingyenes használati szerződését kösse meg a Kornisné Központtal.

Határidő: 2026. szeptember 30.		Felelős: Dr. Groncsák Andrea ügyvezető
9. Felhatalmazza a Kornisné Liptay Elza Szociális és Gyermekjóléti Központ intézményvezetőjét a feladatellátáshoz szükséges működési engedélyhez és finanszírozási szerződéshez szükséges intézkedések megtételére, engedélykérelmek benyújtására, nyilatkozatok megtételére, hatósági egyeztetések lefolytatására, szándéknyilatkozatok-, előszerződések-, közreműködői szerződések előkészítésére, megkötésére.

           Határidő: azonnal, illetve folyamatosan Felelős: Dr. Molnár Tímea intézményvezető

10. A Tiva-Szolg Nonprofit Kft-vel egészségügyi szolgálati jogviszonyban álló tekintetében:
10.1.Utasítja az ügyvezetőt, hogy a Munka törvénykönyvéről szóló 2012. évi I. törvény (a továbbiakban Mt.) 38. § (2) bekezdésében foglaltaknak megfelelően állapodjanak meg abban, hogy melyik munkáltató tesz eleget az Mt. 38. § (2) bekezdésében foglaltaknak, és annak eredménye alapján a megállapodásban megjelölt munkáltató jelenleg a Tiva-Szolg Nonprofit Kft-nél gyógytorna és fizioterápia ellátást végző egészségügyi szolgálati jogviszonyban álló személyek vonatkozásában az Mt. 38. §. (2) bekezdésében meghatározott tartalommal legkésőbb az átszállást megelőzően tizenöt nappal írásban tájékoztassa a munkavállalókat. 
[bookmark: _GoBack]10.2.Felhívja továbbá a Tiva-Szolg Nonprofit Kft ügyvezetőjét, hogy az Mt. 37. §-ában foglalt tájékoztatási kötelezettségének tegyen eleget a Kornisné Központ felé.
Határidő: a munkáltatók közötti megállapodás	  Felelős: Dr. Groncsák Andrea ügyvezető
azonnal, egyébként esedékességkor                          Dr. Molnár Tímea intézményvezető

11. Felkéri a polgármestert, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

Határidő: azonnal 	                                        Felelős: Balázsi Csilla polgármester


                  Balázsi Csilla                                          Dr. Kovács János
                  polgármester                                                    jegyző

252/2026. (IX.24.) Kt. sz. határozat 1. melléklete
HASZNÁLATI SZERZŐDÉS
1. számú módosítása

amely létrejött a Tiszavasvári Város Önkormányzata Képviselő-testülete 252/2026. (IX.24.) Kt. sz. határozata alapján egyrészről

Tiszavasvári Város Önkormányzata
székhelye: 4440 Tiszavasvári, Városháza tér 4.
képviseli:  Balázsi Csilla polgármester
adóigazgatási azonosító száma: 15732468-2-15
						
mint Használatba adó  továbbiakban Használatba adó, másrészről

Kornisné Liptay Elza Szociális és Gyermekjóléti Központ 
Székhelye: 4440 Tiszavasvári, Vasvári Pál út 87. szám 
Képviseli: Dr. Molnár Tímea intézményvezető
adószáma: 15815154-2-15  
mint Használatba vevő, továbbiakban használatba vevő - továbbiakban együtt: Felek között, 
1. Előzmények
Felek között Tiszavasvári Város Önkormányzata Képviselő-testülete 169/2024. (V.30.) Kt. sz. határozata alapján használati szerződés jött létre, melyet Felek 2024. május 31. napján írtak alá. Felek rögzítik, hogy a Tiszavasvári Város Önkormányzata Képviselő-testületének a gyógytorna és fizioterápia szakellátási feladatok átadásáról szóló döntésével összhangban a feladatot a Tiva-Szolg Nonprofit Kft.-től jogutódlással a Használatba vevő költségvetési szerv veszi át. Ebből adódóan a Tiszavasvári, Vasvári Pál u. 6. szám alatti (1679/2/A/1 hrsz.-ú) ingatlan fizioterápia és gyógytorna feladatellátást szolgáló helyiségeit a Használatba vevő használatába szükséges adni, egyidejűleg rendezve a vérvételi helyet biztosító helyiség átmeneti használatát a Tiva-Szolg Nonprofit Kft részére.

2. A szerződésmódosítás tárgya:
Felek megállapodnak, hogy a 2024. május 31. napján aláírt használati szerződés „A Szerződés tárgya” megnevezésű 1. pontja helyébe a fizioterápia és gyógytorna feladatellátáshoz szükséges működési engedély véglegessé válásával és finanszírozási szerződés megkötésének időpontjával, - de legkorábban 2026. december 1. napjával - az alábbi rendelkezés lép:
„1.Használatba Adó Használatba Vevő ingyenes használatába adja a járóbeteg szakorvosi és nem szakorvosi feladatellátást szolgáló alábbi ingatlanokat:

a) Járóbeteg Szakrendelő - tiszavasvári 1679/2/A/1 hrsz-ú, valóságban a Tiszavasvári, Vasvári Pál u. 6. szám alatti, 224 m2 nagyságú, rendelő művelési ágú ingatlan, kivéve a vérvételi hely feladatellátását szolgáló helyiség
b) 4440 Tiszavasvári, Kabay János u. 21. szám alatti (tiszavasvári 2295/15 hrsz), 279m2 nagyságú, kivett idősek átmeneti otthona művelési ágú ingatlan,
c) Az átadás-átvételkor hatályos – a járóbeteg szakellátás közbeszerzése keretében átadásra kerülő feladatellátáshoz rendelt – vagyonleltár szerinti, a feladatellátáshoz szükséges eszközök, kis- és nagyértékű ingó vagyon.

1.1.Használatba Vevő tudomásul veszi, hogy a Tiszavasvári, Vasvári Pál u. 6. szám alatti ingatlan gyógytorna és fizioterápia feladatellátást szolgáló helyiségeit azon a napon veszi ténylegesen használatba és birtokba, amikor a nevére szóló gyógytorna és fizioterápia ellátás működési engedélye véglegessé válik, és a NEAK finanszírozási szerződést megkötik. Ezen időpontig a feladat folyamatossága érdekében a helyiségek használatára a Tiva-Szolg Nonprofit Kft. jogosult.
1.2.Használatba Vevő kifejezetten vállalja, hogy mindaddig, amíg a vérvételi hely működtetését a Tiva-Szolg Nonprofit Kft. látja el a Vasvári Pál u. 6. szám alatti ingatlanban, Használatba Vevő köteles tűrni, hogy a Kft. a vérvételi feladatellátáshoz szükséges elkülönített helyiségeket továbbra is használja.
1.3.Amint Használatba Vevő a vérvételi helyre vonatkozó működési engedélyt is megszerzi, és a vérvételi ellátás áttelepül a Kabay János úti feladatellátási helyszínre, a Tiva-Szolg Nonprofit Kft. részleges használati joga a Vasvári Pál u. 6. szám alatti ingatlanban minden további jognyilatkozat nélkül megszűnik. Ezen időponttól kezdődően a Vasvári Pál u. 6. szám alatti teljes ingatlan kizárólagos ingyenes használati joga a Használatba Vevőt illeti meg.

3. Vegyes rendelkezések
A jelen szerződésmódosítással nem érintett kérdésekben a felek között a 169/2024. (V.30.) Kt. sz. határozat alapján létrejött használati szerződés rendelkezései változatlan tartalommal maradnak hatályban. A jelen szerződésmódosítás az abban meghatározott feltételek együttes teljesülésével (hatósági engedélyek és NEAK szerződés), de legkorábban 2026. december 1. napján lép hatályba.
Használatba adó (a továbbiakban e pont alkalmazásában: Adatkezelő) tájékoztatja az Használatba vevőt, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Használatba vevőt, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Használatba vevőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Használatba vevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Használatba vevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.
Felek fenti szerződést elolvasták, tartalmát közösen értelmezték, azt akaratunkkal mindenben megegyezőnek találva jóváhagyólag aláírták.
 
Tiszavasvári, 2026. …………...

               Használatba adó                                                               Használatba vevő
Tiszavasvári Város Önkormányzata                  		Kornisné Liptay Elza Szociális és 
									Gyermekjóléti Központ                                                                                       
                      képviseli                                                                           képviseli
                  Balázsi Csilla                                                                Dr. Molnár Tímea             
                  polgármester                                                      	  intézményvezető

